Kalmar FF
Kalmar FF (rootsikeelse täisnimega Kalmar Fotbollförening) on Rootsis Kalmari linnas tegutsev jalgpalliklubi. See mängib Rootsi kõrgliigas Allsvenskan. Klubi on asutatud 15. juunil 1910. Rootsi kõrgliigas mängis Kalmar esimest korda 1949. aastal. Kalmar on tulnud Rootsi meistriks korra, 2008. aastal. Rootsi karikavõistlused on võidetud aastatel 1981, 1987 ja 2007. 2009. aastal võideti Rootsi superkarikafinaalis IFK Göteborgi tulemusega 1:0.